**Nacrt**

Na osnovu člana 84 stav 2 Zakona o stručnom obrazovanju (“Službeni list RCG”, br. 64/02 i 49/07 i „Službeni list CG“, br. 45/10, 39/13 i 47/17), Ministarstvo prosvjete donijelo je

**P R A V I L N I K**

**O IZMJENAMA I DOPUNAMA PRAVILNIKA O NAČINU I POSTUPKU POLAGANJA STRUČNOG ISPITA ZA UČENIKE KOJI NASTAVLJAJU OBRAZOVANJE**

**Član 1**

U Pravilniku o načinu i postupku polaganja stručnog ispita za učenike koji nastavljaju obrazovanje („Službeni list RCG“, br. 82/09, 19/10, 81/10, 60/11, 65/12 i 58/13) u članu 2 riječi: ,,pisanim putem, usmeno i odbranom stručnog rada“ zamjenjuju se riječima: ,,pisanim putem i usmeno“.

 **Član 2**

U članu 3 stav 2 riječi: ,,crnogorskog“ zamjenjuju se riječima: ,,crnogorskog-srpskog, bosanskog i hrvatskog jezika i knjiženvosti“.

 **Član 3**

U članu 7 stav 2 riječ: ,,Ispitni“ zamjenjuje se riječima: ,,Državna komisija za sprovođenje stručnog ispita (u daljem tekstu: Državna komija), Ispitni“.

 **Član 4**

U članu 9 zarez i riječi: ,,a stručni rad se polaže na način utvrđen ispitnim katalogom stručnog rada“ brišu se.

 **Član 5**

 Poslije člana 9 dodaje se novi član 9a koji glasi:

 ,,**Polaganje ispita** **i ispitni materijal**

  **Član 9a**

Ispit iz obaveznog dijela stručnog ispita polaže se pisanim putem (test).

Ispit iz stručno-teorijskog predmeta, odnosno stručne teorije polaže se pisanim putem(test), odnosno usmeno u skladu sa obrazovnim programom.

 Ispitni materijal (test i ispitni listići sa pitanjima) iz st. 1 i 2 ovog člana pripremaju predmetne komisije koje obrazuje Državna komisija, u skladu sa zakonom.

Komisije iz stava 3 ovog člana, imaju najmanje tri člana i čine ih nastavnici odgovarajućeg predmeta, odnosno oblasti koji se imenuju po javnom pozivu koji objavljuje Ispitni centar.

Izuzetno od stava 4 ovog člana, ukoliko se na javni poziv ne javi nastavnik odgovarajućeg predmeta Državna komisija imenuje člana komisije na prijedlog Ispitnog centra.

Aktom o obrazovanju predmetnih komisija utvrđuje se način rada i druga pitanja od značaja za njihov rad.“

**Član 6**

 U članu 15 stav 1 alineja 3 riječi: i odbranu stručnog rada“ zamjenjuju se riječima: ,,odnosno stručnoj teoriji“.

Alineja 6 briše se.

 U alineji 7 riječi: ,,odbrane stručnog rada“ zamjenjuju se riječima: ,,stručne teorije“.

 U alineji 8 riječi: ,, i odbrane stručnih radova“ brišu se.

 Dosadašnje al. 7, 8, 9, 10, 11, 12 i 13 postaju al. 6, 7, 8, 9, 10, 11 i 12.

  **Član 7**

Član 16 mijenja se i glasi:

 **,,Školske ispitne komisije, odnosno komisije za ocjenjivanje**

 **Član 16**

Za polaganje usmenog ispita iz stručno-terijskih predmeta odnosno stručne teorije u školi se obrazuju školske ispitne komisije (u daljem tekstu: ispitne komisije).

Za polaganje pisanog ispita iz predmeta iz stava 1 ovog člana u školi se obrazuju školske komisije za ocjenjivanje (u daljem tekstu: komisije za ocjenjivanje).

Komisije iz st. 1 i 2 ovog člana obrazuje Komisija za pripremu.

Ispitnu komisiju čini predsjednik, stalni član i član-ispitivač. Stalni član je, nastavnik istog ili srodnog nastavnog predmeta odnosno oblasti stručne teorije, a član-ispitivač je nastavnik predmeta, odnosno oblasti stručne teorije, koji se polaže.

Komisiju za ocjenjivanje čine predsjednik i dva člana, od kojih je jedan član nastavnik istog ili srodnog nastavnog predmeta, odnosno oblasti stručne teorije, a jedan član je nastavnik predmeta, odnosno oblasti stručne teorije, koji se polaže.

Jedan član komisije iz st. 1 i 2 ovog člana je nastavnik iz druge škole.

Članovima komisije iz st. 1 i 2 ovog člana u slučaju njihove odsutnosti određuju se zamjenici.“

**Alternativa za član 16 stav 3:**

**Komisije iz st. 1 i 2 za ocjenjivanje obrazuje Ispitni centar.**

**Član 8**

U uvodnoj rečenici člana 17 poslije riječi ,,komisije“ dodaju se riječi: ,,i komisije za ocjenjivanje“

U članu 17 alineja 1 riječi: ,,i odbranu stručnog rada“ zamjenjuju se riječima: ,,odnosno stručne teorije“.

U alineji 2 riječi: ,,i stručnog rada“ zamjenjuju se riječima: ,,odnosno stručne teorije“.

 **Član 9**

 U članu 19 stav 1 poslije riječi ,,nastavnika“ dodaje se riječ ,,druge“.

 **Član 10**

Član 20 briše se.

 **Član 11**

 U članu 21 stav 1 riječ ,,komisiji“ zamjenjuje se riječima: ,,predsjedniku komisije“

Stav 2 mijenja se i glasi:

,,Predsjednik komisije za pripremu je dužan da po prigovoru iz stava 1 ovog člana odluči bez odlaganja.“

**Član 12**

U članu 24 stav 1 riječi: ,,i stručni rad“ zamjenjuju se riječima: ,,odnosno stručnu teoriju“.

 U stavu 2 riječi: ,, i odbrane stručnih radova“ zamjenjuju se riječima: ,,odnosno stručne teorije“.

 **Član 13**

 U članu 25 stav 2 riječi: ,, i stručnih radova“ zamjenjuju se riječima: ,,odnosno stručne teorije“.

 **Član 14**

U članu 26 stav 4 riječi: ,,i stručni rad“ zamjenjuju se riječima: ,,odnosno stručnu teoriju“.

 **Član 15**

 Član 30 mijenja se i glasi:

 **,,Ispit iz stručno-teorijskog predmeta, odnosno stručne teorije**

 **Član 30**

Ispitni centar dostavlja zapakovan ispitni materijal sa ispitnim listićima, odnosno testovima direktoru škole koji ga predaje predsjednicima ispitnih komisija, odnosno komisija za ocjenjivanje 30 minuta prije početka ispita.

 Ispit iz stava 1 ovog člana obavlja se pred ispitnom komisijom, odnosno komisijom za ocjenjivanje.

 Prisustvo svih članova ispitne komisije, odnosno komisije za ocjenjivanje tokom trajanja ispita je obavezno.

O toku usmenog ispita vodi se zapisnik.

Zapisnik iz stava 6 ovog člana vodi zapisničar kojeg određuje Komisija za pripremu.

Član ispitne komisije-ispitivač, odnosno član komisije za ocjenjivanje koji je nastavnik predmeta, odnosno oblasti stručne teorije, koji se polaže predlaže ocjenu u skladu sa članom 42 ovog pravilnika.

 Ocjenu na ispitu utvrđuje ispitna komisija, odnosno komisija za ocjenjivanje.

 Ukoliko se jedan od članova komisije ne slaže sa predloženom ocjenom može izdvojiti mišljenje.“

 **Član 16**

 Naziv člana 30a mijenja se i glasi: ,,Tok usmenog ispita iz stručno-teorijskog predmeta, odnosno stručne teorije“.

U članu 30a stav 1 riječi: ,,Ispit iz stručno-teorijskog predmeta’’ zamjenjuju se riječima: ,,Usmeni ispit iz stručnoteorijskog predmeta, odnosno stručne teorije’’.

 **Član 17**

Član 31 mijenja se i glasi:

,,**Tok pisanog ispita iz stručno-teorijskog predmeta, odnosno stručne teorije**

 **Član 31**

 Predsjednik komisije za ocjenjivanje uručuje testove kandidatima kada se kandidati rasporede na mjesta.

 Za vrijeme trajanja ispita kandidat ne može da napušta prostoriju u kojoj se održava ispit.

Izuzetno od stav 2 ovog člana predsjednik komisije može učeniku odobriti napuštanje prostorije iz opravdanih razloga.

 Po isteku vremena predviđenog za ispit predsjednik komisije sakuplja testove i evidentira vrijeme predaje uz potpis kandidata.

 **Član 18**

 Čl. 32 do 34 brišu se.

 **Član 19**

U nazivu člana 36 riječ ,,teme“ zamjenjuje se riječju ,,nivo“.

 U članu 36 stav 1 mijenja se i glasi:

,,Kandidat se opredjeljuje za predmete, odnosno stručnu teoriju, koje će polagati na stručnom ispitu i nivo polaganja predmeta iz člana 82 stav 4 alineja 2 Zakona o stručnom obrazovanju najkasnije do 5. februara tekuće godine.“

U stavu 2 riječi: ,,kandidatima i predmetima“ zamjenjuju se riječima: ,,kandidatima, predmetima i nivou polaganja predmeta iz stava 1 ovog člana“.

U stavu 3 riječ ,,predmet“ zamjenjuje se riječima: ,,predmet, odnosno nivo polaganja predmeta iz stava 1 ovog člana“.

 **Član 20**

Naziv člana 37 mijenja se i glasi: ,,Konačni podaci o kandidatima i predmetima“.

U članu 37 stav 1 poslije riječi ,,kandidatima“ stavlja se zarez i riječi: ,,i predmetima koji će polagati stručni ispit“ zamjenjuju se riječima: ,,predmetima, odnosno stručnoj teoriji i nivou polaganja predmeta“.

Stav 3 mijenja se i glasi:

,,Kandidat u pretprijavi navodi naziv predmeta, odnosno naziv stručne teorije koju će polagati na stručnom ispitu i nivo polaganja predmeta.“

 **Član 21**

 U članu 39 stav 2 riječi: ,,Ispit iz stručno-teorijskog predmeta“ zamjenjuju se riječima: ,,Usmeni ispit iz stručno-teorijskog predmeta odnosno stručne teorije“.

 St. 3, 4 , 5 i 6 brišu se.

 Dosadašnji stav 7 postaje stav 3.

 **Član 22**

Član 42 mijenje se i glasi:

**,,Pretvaranje bodova u ocjene i vrednovanje rezulata iz stručnog dijela**

 **Član 42**

Ispitni centar donosi uputstvo za ocjenjivanje testa i utvrđuje mjerila za pretvaranje bodova odnosno procenata u ocjene na testu iz stručnoteorijskog predmeta odnosno stručne teorije.

Uspjeh iz predmeta iz stava 1 ovog člana izražava se ocjenama od 1 do 5 i to odličan (5), vrlo dobar (4), dobar (3), dovoljan (2) i nedovoljan (1).

Ocjene odličan, vrlo dobar, dobar i dovoljan su pozitivne.“

 **Član 23**

U članu 42 stav 1 riječi: ,,i stručnog rada“ zamjenjuju se riječima: ,,odnosno stručne teorije“.

 **Član 24**

U članu 45 stav 1 riječi: ,,stručnog rada“ zamjenjuju se riječima: ,,stručne teorije“.

 **Član 25**

 U članu 46 stav 2 riječi: ,,Ispitni centar“ zamjenjuju se riječima: ,,Državna komisija“.

 U stavu 6 riječi: ,,dva dana“ zamjenjuju se riječima: ,,tri dana“.

Poslije stava 6 dodaje se novi stav koji glasi:

,,Član komisije iz stava 2 ovog člana i člana 47 stav 2 ovog pravilnika ne može biti nastavnik koji je bio ocjenjivač, odnosno ispitivač u komisiji koja je ocijenila kandidata.“

 **Član 26**

U članu 47 stav 1 riječi: ,,stručnog rada“ zamjenjuju se riječima: ,,stručne teorije“.

 Stav 2 mijenja se i glasi:

 ,,Komisiju za prigovor na ocjenu iz stručno-teorijskog predmeta, odnosno oblasti obrazuje Državna komisija. “

 Stav 3 briše se.

 U stavu 4 riječi: ,,stručnog rada zamjenjuju se riječima: ,,stručne teorije“.

 U stavu 5 riječi: ,, stručnog rada odluku donosi u roku od dva dana“ zamjenjuju se riječima: ,, stručne teorije donosi odluku u roku od tri dana od dana dostavljanja prigovora“.

 U stavu 6 riječi: ,,stručnog rada“ zamjenjuju se riječima: ,,stručne teorije“.

U stavu 7 riječi: ,,stručni rad“ zamjenjuju se riječju: ,,test“.

 Dosadašnji st. 4, 5, 6 i 7 postaju st. 3, 4, 5 i 6.

 **Član 27**

Ovaj pravilnik stupa na snagu osmog dana od dana objavljivanja u ,,Službenom listu Crne Gore“, a odredbe ovog pravilnika koje se odnose na stručnu teoriju i nivoe polaganja predmeta na stručnom ispitu primjenjivaće se od školske 2020/21. godine.

**Broj: 023- /2018-1**

**Podgorica, 2. marta 2018. godine** **M I N I S T A R**

**Dr Damir ŠEHOVIĆ**